Վայք համայնքի ղեկավար Մ․ Մաթևոսյանի շնորհավորական ուղերձը Հայրենական մեծ պատերազմի հաղթանակի 80-ամյակի առիթով

Սիրելի հայրենակիցներ

Ջերմորեն շնորհավորում եմ բոլորիս մայիսի 9-ի` Հաղթանակի օրվա առթիվ: Մայիսի 9-ը մեզ համար ամենաթանկ ու նվիրական տոներից մեկն է, որը խորհրդանշում է հայ ժողովրդի անկոտրում կամքն ու հաղթական ոգին։ Հայրենական մեծ պատերազմում մեր պապերի տարած հաղթանակը պատմական է, որը ձեռք է բերվել նաև հայ ժողովրդի զավակների, հարյուր հազարավոր շարքային մարտիկների ու զորահրամանատարների շնորհիվ։ Հաղթանակ, որը մեր ժողովրդի համար տնտեսական ու մշակութային առաջընթացի նոր սկիզբ հանդիսացավ։ Պատմությունը բազմիցս ապացուցել է, որ միայն միասնության արդյունքում մարդկությունը կարող է պայքարել սպառնացող վտանգների, պատերազմների, ահաբեկչության և մարդու իրավունքների ոտնահարման դեմ։

Շնորհավորում եմ բոլոր զինվորականներին, ովքեր հպարտորեն շարունակում են մեր պապերի գործը և այսօր էլ պատրաստ են անձնվիրաբար պաշտպանել մեր ազատությունն ու անկախությունը:

Հավերժ փառք ու պատիվ Մեծ Հայրենական պատերազմում նահատակված խիզախ հայորդիներին։